**Хөвсгөл аймгийн Төмөрбулаг сумын Иргэдийн**

**Төлөөлөгчдийн Хурлын 2017онд**

**хийсэн ажлын товч тайлан**

2017.12.28 Жаргалант

Тус сумын ИТХ нь Монгол Улсын Үндсэн хууль, Засаг захиргаа, нутаг дэвсгэрийн нэгж, түүний удирдлагын тухай хуулийн болон холбогдох бусад хууль тогтоомжоор олгогдсон эрх хэмжээний хүрээнд орон нутгийн хөгжлийн бодлого чиглэлийг 4 жилийн хугацаагаар тодорхойлсон. ИТХ-ын байгууллагын үйл ажиллагааныхаа үндсэн чиглэлийн хэрэгжилтийг бүрэн хангуулах ажилд гол ажлаа чиглүүлэн ажиллаж, аймгийн ИТХ, холбогдох бусад дээд шатны байгууллагаас гаргасан бодлого шийдвэрүүдийн биелэлтийг зохион байгуулан, сумын Засаг даргын үйл ажиллагааны хөтөлбөрийг баталж, хэрэгжилтэд хяналт тавьж, биелэлтэд нь үнэлэлт дүгнэлт өгч ажилласан. ИТХ-аас орон нутаг, иргэд сонгогчдын эрх ашиг, сонирхлыг дээдлэн тэдний өмнө тулгамдаж буй нэн даруй шийдвэрлэх шаардлага бүхий ажил, асуудлуудыг шийдвэрлэн иргэдэд төрийн ажил үйлчилгээг шуурхай чанартай хүргэж ажиллах хууль тогтоомжийн хэрэгжилтийг хангуулахад хяналт тавьж, зохион байгуулан, иргэд сонгогчид, хурлын төлөөлөгчдийн гаргасан санал санаачилгыг дэмжин, иргэдийн нийгмийн оролцоог сайжруулах замаар сум орон нутагт хүний хөгжлийг ханган, нутаг орноо хөгжүүлэх бодлого зорилтуудыг хэрэгжүүлэхэд үйл ажиллагаагаа чиглүүлэн ажилласан. ИТХ-ын төлөөлөгчдийн 2017 оны 03 дугаар сарын 27-ны өдрийн хуралдаанаар ИТХ-ын 2017-2020 онд хэрэгжүүлэх 5 үндсэн зорилтын хүрээнд хийж хэрэгжүүлэх 75 заалт бүхий бодлогын үндсэн чиглэлийг баталж, Тэргүүлэгчдийн 2017 оны 01 сарын 11-ний өдрийн хуралдаанаар ИТХ-аас 2017 онд хийж хэрэгжүүлэх 5 зорилт, 9 зүйл 99 заалт бүхий ажлын төлөвлөгөөг хэргжүүлэхээр хэлэлцэн баталж, төлөвлөгөөнд тусгагдсан ажлуудыг график хуваарийн дагуу хэрэгжилтийг нь зохион байгуулан ажиллаж байна. 2017 онд сумын ИТХ-аас хийж хэрэгжүүлэхээр дэвшүүлсэн зорилтуудын хүрээнд доорх ажлуудыг зохион байгуулан ажилласан. /ИТХ-аас дэвшүүлсэн зорилтуудын биелэлтийг тайланд хавсаргав./

**Нэг. Зохион байгуулсан ажил, үйл ажиллагааны талаар:**

2017 оны ИТХ-ын жилийн ажлын төлөвлөгөөнд суманд хэрэгжиж байгаа болон ээлжит сонгуулийн бүрэн эрхийн хугацаанд хэрэгжүүлэх сум, орон нутагт хүний хөгжлийг хангах, нийгэм эдийн засгийг хөгжүүлэх чиглэлийн хөгжлийн дунд хугацааны бодлогын баримт бичиг болох 8 хөтөлбөр, төлөвлөгөөг шинээр баталж, 5 хөтөлбөр төлөвлөгөөний биелэлт, үр дүнг хэлэлцэхээр жилийн ажлын төлөвлөгөөнд тусган ажилласан. Тухайлбал: Сумын ИТХ-ын төлөөлөгчдийн ээлжит 3 дугаар хуралдаанаар 2017-2020 онд хэрэгжүүлэх сумын Засаг даргын үйл ажиллагааны хөтөлбөрийг баталж, 12 сарын 15-ны өдрийн ээлижт 6 дугаар хуралдаанаар сумын ЭЗН-ийг 2017 онд хөгжүүлэх үндсэн чиглэлийн болон Засаг даргын үйл ажиллаагааны хөтөлбөрийн биелэлтийг хэлэлцэн үнэлэлт дүгнэлт өгч, 2018 онд сумын ЭЗН-ийг хөгжүүлэх үндсэн чиглэл, Газар зохион байгуулалтын ерөнхий төлөвлөгөөг батлав. Сумын ИТХ-ын Тэргүүлэгчдийн хуралдаанаар СӨББ, Соёлын байгууллага, ЭМТ-тйн байгууллага, ЗДТГ-ын байгууллагуудын дунд хугацааны хөгжлийн хөтөлбөр төлөвлөгөөг хэлэлцэн баталж, мөн Эрчмийн хар ямааны үржлийн ажлын дунд хугацааны төлөвлөгөөг тус тус баталж, байгаль орчны чиглэлийн дунд хугацааны 2 бодлогын баримт бичгийн биелэлтийг хэлэлцэж үнэлэлт дүгнэлт өгч ажиллав. Хэрэгжилт 80%-тай байгаа.

ИТХ-ын бичиг баримтыг оны эхэнд архивын нэгж болгон, хурлын дотоод ажлын төлөвлөлт, боловсруулалт, бичиг баримтын хөтлөлтийг төрийн хууль тогтоомж, стандарт, журам, зааврыг баримтлан боловсруулж ажилласан. ИТХ түүний Тэргүүлэгчдийн хурлын бэлтгэл, зохион байгуулалтыг тухай бүр нь сайтар хангуулах талаар холбогдох хүмүүст үүрэг чиглэл өгч, хэлэлцэх асуудлыг урьдчилан холбогдох хүмүүст нь мэдэгдлээр хүргэж хэвшсэн. ИТХ-ын ирсэн 30 албан бичгийг тухай бүр нь ИТХ-ын Тэргүүлэгч, холбогдох байгууллага, тушаалтан нарт танилцуулж, хэрэгжилтийг зохион байгуулж, хариутай бичгийн хариуг хүргүүлж ажилласан. ИТХ-аас холбогдох хууль тогтоомжийн хэрэгжилтийг хангуулах, цаг үеийн ажлыг зохион байгуулах, ИТХ-аас гарсан шийдвэрийн хэрэгжилтийг хэрэгжүүлэх талаар холбогдох байгууллага албан тушаалтан нарт 66 албан бичиг, тоотыг хүргүүлж ажилласан. Иргэдээс ирүүлсэн өргөдөл гомдол, санал, хүсэлтийг цаг тухайд нь шийдвэрлэж, тайлан мэдээг хугацаанд нь гаргаж ажилласан. Тухайлбал: ИТХ-д иргэдээс амаар болон бичгээр ирүүлсэн өргөдөл, санал хүсэлтийг хүлээн авч хууль тогтоомжийн дагуу шийдвэрлэх ажлыг зохион байгуулан ажиллаж байгаа. Мөн зарим өргөдөл, гомдлыг харъяаллын дагуу холбогдох газарт нь уламжилсан. Хурлын нарийн бичгийн даргын үйл ажилллагааны төлөвлөгөөө, үр дүнгийн гэрээг шинэчлэн боловсруулсан. Хурлын ажлыг байгууллагын мэдээллийн самбарт болон ИТХ-ын цахим сайтад байршуулан сурталчлан, ИТХ-ын өдөр тутмын болон цаг үеийн ажлуудын хэрэгжилтийг хугацаанд нь зохион байгуулан ажиллалаа. Сумын ИТХ-аас гаргах холбогдох хүмүүсийн Хөрөнгө орлогын мэдүүлгийн хугацаанд гаргаж хүргүүлэв. 6 жил төлөвлөснөөс бүрэн биелж, хэрэгжилт 100%-тай байна. ИТХ-ын 18 төлөөлөгч, 3 багийн ИНХ-ын дарга нарыг УИХ-ын Тамгын газар НҮБ-ын хөгжлийн хөтөлбөр, ШХА-аас аймгийн ИТХ-тай хамтран зохион байгуулсан “Монгол Улс дах төлөөллийн байгууллагыг бэхжүүлэх” сэдэвт хурлын төлөөлөгч нарыг чадавхжуулах сургалтанд бүрэн хамруулсан. Уг сургалтанд хамрагдсан байдлыг оруулж тооцвол 7 дах удаагийн сонгуулийн бүрэнхийн хугацаанд сонгогдсон төлөөлөгчдийн хувьд Нутгийн удирдлагын чиглэлээр үндсэний сургалтанд 4-өөс дээш удаа мэргэших хамрагдсан 3 төлөөлөгч, 3 удаа хамрагдсан 4 төлөөлөгч, 2 удаа хамрагдсан 1 төлөлөөгч, анх удаа хамрагдсан 10 төлөөлөгч, огт сургалтанд хамрагдаагүй 3 төлөөлөгч байна. Сумын ИТХ-аас хурлын төлөөлөгчдийг чадавхжуулах ажлын хүрээнд орон нутгийн давсан орлогоос төлөөлөгч тус бүрт 100.0 мянган төгрөг, нийт 2.0 сая төгрөгийн зардлыг хуваарилан Улаанбаатар хотод МНУХ-ны 2 өдрийн сургалтанд хамруулж, ажил хэргийн хэрэгцээнд зориулан 265.0 төгрөгөөр гарын авлага товхимол захиалж олгосон. Төлөөлөгчдийн иргэд сонгогчидтой харилцан холбоотой ажиллах ажиллагааг сайжруулах, төлөөлөгчдийн төлөөллийн үр нөлөөллийг дээшлүүлэх зорилгоор "Төлөөлөгчдийн нэрэмжит өдөрлөг", багуудын Шинэ жилийг тэмдэглэн үр дүнтэй зохион байгуулж, тэмдэглэн өнгөрүүлэхэд зориулж бензин шатахууны болон шагнал урамшлын дэмжлэг туслалцаа үзүүлж ажилласан. Энэ онд Монгол Улсад Нутгийн удирдлагын шинэ тогтолцоо үүсч хөгжсөний 25 жилийн ой тохиож байгаатай холбогдуулан ИТХ-ын төлөөлөгчдийг төрийн болон салбарын шагналд тодорхойлсноос 1 төлөөлөгч “Алтан гадас одон”-гоор, 2 төлөөлөгч салбар яамны тэргүүний ажилтан шагналаар, 4 төлөөлөгч, аймгийн ИТХ-ын шагналаар, 6 төлөөлөгч аймгийн Засаг дарга түүний Тамгын газрын шагналаар, 5 төлөөлөгч, 1 ИНХ-ын дарга МНУХ төрийн бус байгууллагын шагналаар, 3 төлөөлөгч МУЗН-ийн шагналаар шагнагдсан. 2017 онд төлөөлөгчийн төлөөллийн үүргийг хэрэгжүүлэх талаар санаачлагатай ажиллаж, иргэдийн оролцоог дээшлүүлэх, нийгмийн сайн үйлсийг хэрэгжүүлэх талаар шинэ санаачлага гаргаж ажилласан 5-р тойргийн төлөөлөгч Э.Улсболдыг “Оны шилдэг төлөөлөгч”-өөр шалгаруулж цом, өргөмжлөл, мөнгөн шагналаар шагнасан. Төлөөлөгч нар багийн Шинэ жилийг зохион байгуулахад баг тус бүрт 500.0 төгрөгийг сонгогдсон багийн арга хэмжээнд хувиасаа санхүүжүүлсэн. Төлөөлөгч нарыг сонгогдсон тойрогтой хууль сурталчлах, үйл ажиллагаагаа хэрэгжүүлэхэд нь зориулж бензин шатахуун олгож, гачигдал гарсан зарим төлөөлөгч нарт хуулийн дагуу тусламж үзүүлж ажилласан. Нутгийн удирдлагын байгууллагын үйл ажиллагааны үр дүнг сайжруулах, төлөөлөгч, тэргүүлэгч, нарын хууль эрх зүйн мэдлэг чадварыг дээшлүүлэх зорилгоор ИТХ-ын төлөөлөгчдийн хуралдааны үеэр Нутгийн удирдлагын үйл ажиллагаа, Иргэдийн оролцоог дээшлүүлэх нь болон шинээр батлагдсан гарсан хууль тогтоомжийн талаар дотоодын сургалт зохион байгуулж, ИТХ-ын Тэргүүлэгч, төлөөлөгч нарыг сумын ЗДТГ-аас зохион байгуулж байгаа болон дээд шатны байгууллагаас зохион байгуулж байгаа сургалтанд хамруулах ажлыг хэрэгжүүлэн ажилласан. ИТХ-ын хороодын бүрэн 2017 онд хийх ажлын үндсэн чиглэлийг боловсруулан хүргүүлж, үүрэг, чиглэл өгч ажилласан. ИТХТ-ийн хурлаар хэлэлцэн баталсан тогтоолуудын биелэлтэд хяналт тавьж ажиллахыг тухайн салбар чиглэлийн хороодод хариуцуулан ажиллаж байгаа. ИТХ-ын төлөөлөгчид Тэргүүлэгчид, ИТХ-ын дэргэдэх хороодын 2017 онд хийх 8 ажлыг төлөвлөснөөс 6 ажил бүрэн хэрэгжиж хороодын үйл ажиллагаа хангалтгүй хэрэгжив. Хэрэгжилт 75%-тай байв. ЗДТГ-ын зөвлөгөөнд оролцож, хурлаас гаргасан тогтоол шийдвэр, албан бичиг тоот, цаг үеийн ажил, иргэдийн ирүүлсэн санал хүсэлтийн талаар мэдээлж, холбогдох ажил арга хэмжээг зохион байгуулах талаар үүрэг, чиглэл өгч байна. Сумын Засаг дарга түүний Тамгын газартай хамтран сургалт, семинар уулзалт, зөвлөгөөн, өдөрлөгийг зохион байгуулах, орон нутгаа хөгжүүлэх, Засаг даргын хөтөлбөрийн хэрэгжилтийг хангуулж ажиллах, цаг үеийн болон төрийн ажил үйлчилгээг шуурхай чанартай иргэдэд хүргэхэд анхаарч ажилласан. Энэ талаар зарим албан хаагчдын сонсгол мэдээллийг хурлаар хэлэлцэн, шийдвэрүүдийг гаргасан. Ажил хэргийн болон цаг үеийн ажлын зарим шаардлагааар ИТХ-ын дарга, Засаг дарга санал солилцон ажиллаж байна. ЗДТГ-ын ажилтнууд, баг, байгууллагын дарга эрхлэгч нарт Захиргааны ерөнхий хууль, Зөрчлийн тухай хуулийн сургалт хийсэн. Багуудын ИНХ-ын 2017 онд хийх ажлын үндсэн чиглэлийг боловсруулан хүргүүлж, ИНХ-ын дарга нартай улирал бүр уулзалт зохион байгуулж, дотоодын сургалтыг 2 удаа зохион байгуулж, арга зүйн зөвлөгөө өгч, холбогдох хууль тогтоомж гарын авлага материалаар хангаж, ажлын хэргэцээнд зориулан бичиг хэргийн болон бусад материалаар хангаж, бензин шатахуун олгож ажилласан. Багуудын ИНХ-ын баримт бичгийн стандартын боловсруулалтыг сайжруулах чиглэлээр улирал бүр үүрэг чиглэл өгч, арга зүйгээр хангасан. 2017 онд 1, 3, 4, 5-р багууд тус бүр 3 удаа, 2-р баг 1 удаа, бүгд 13 удаа ИНХ-ын хуралдааныг зохион байгуулж, давхардсан тоогоор 1073 иргэн оролцож, нийт 72 асудлыг хэлэлцэж. 66 тогтоол баталсан. 2 дугаар багаас бусад багуудын ИНХ ЗЗНДНТУТХ-ийн дагуу жилд 3-аас доошгүй хуралдана гэсэн залатыг хэрэгжүүлж ажилласан. Баг тус бүр ээлжит сонгуулийн бүрэн эрхийн хугацаанд хэрэгжүүлэх ИНХ-ын бодлогын үндсэн чиглэл, багийн Засаг даргын үйл ажиллагааны хөтөлбөрүүдийг баталж, хэрэгжүүлэн ажиллаж байгаа. ИНХ-ын дарга нарыг мэдлэг чадварыг дээшлүүлэх зорилгоор аймагт зохион байгуулагдсан сургалт, семинарт болон бусад арга хэмжээнд тус бүр 2-оос доошгүй удаа хамруулсан. Тухайлбал: 1-р багийн ИНХ-ын даргыг аймгийн ИТХ-аас зохион байгуулсан МУ-д Нутгийн удирдлагын шинэ тогтолцоо үүсч хөгжсөний 25 жилийн ойн арга хэмжээ болон НӨУБ-ын ажилтны анхдугаар зөвлөгөөнд оролцуулсан бол 2,3,4-р багийн ИНХ-ын дарга нарыг ИТХ-ын төлөлөгч нарт зориулсан УИХ-ын Тамгын газар, НҮБ-ын хөгжлийн хөтөлбөр, ШХА, аймгийн ИТХ-аас зохион байгуулсан “Монгол Улс дах төлөөллийн байгууллагыг бэхжүүлэх нь” сургалтанд, 4-р багийн ИНХ-ын даргыг Мөрөнд суманд зохион байгуулагдсан Ойн нөхөрлөлийн чиглэлийн сургалтанд болон Хил залгаа сумдын ГХУС зөвлөгөөнд, 5-р багийн ИНХ-ын даргыг Мөрөн суманд зохион байгуулагдсан Худалдан авах ажиллагааны А-3 сертификатын төслийн сургалтанд хамруулж, 10 дугаар сард УИХ-ын Тамгын газар, НҮБ-ын хөгжлийн хөтөлбөр, ШХА, аймгийн ИТХ-аас зохион байгуулсан ИНХ-ын дарга нарын сургалтанд бүрэн хамруулсан. Уг сургалтын үеэр эрхэлсэн ажилдаа санаачлагатай ажиллаж байгаа 3-р багийн ИНХ-ын даргыг МНУХ төрийн бус байгууллагын “Хүндэт өргөмжлөл” шагналаар шагнуулсан. 2017 оны 11 дүгээр сарын 05-ны өдөр зохион байгуулагдсан 5-р багийн ИНХ-ын 4 дүгээр хуралдаанд аймгийн Засаг дарга болон холбогдох хэлтэс, газрын дарга мэргэжилтэнүүд оролцож, ИНХ-ын хуралдааны үйл ажиллагаатай танилцсан. 2017 онд ИНХ-ын дарга нарын урамшуулалд 9317.8 мянган төгрөгний урамшууллыг олгосон. Багуудын ИНХ-ын хуралдааны мэдээлэл болон хурлаас гарсан шийдвэрүүдийг ИТХ-ын цахим сайтанд тухай бүр нь байршуулсан. ИТХ-ын байгууллагын хэвийн үйл ажиллагааг хангах зорилгоор орон нутгийн давсан орлогоос 500.0 төгрөгөөр хэвлэгч төхөөрөмж худалдан, ИТХТ-ийн нарийн бичгийн даргын болон ИНХ-ын дарга нарын санаачлага, өөрсдийн зардлаар тамга тэмдэгний хайрцгийг 280.0 мянган төгрөгөөр шинэчлэж хийлгэв.

**Хоёр. ИТХ-ын хуралдааны талаар :**

Сумын ИТХ-ын хуралдааныг 4 удаа хуралдуулж, 17 асуудлыг хэлэлцэн шийдвэрлэж, 19 тогтоолыг батлан хэрэгжилтэд нь хяналт тавьж ажилласан. Хурлаар дараах асуудлыг хэлэлцэн шйидвэрлэв. Үүнд:

ИТХ-ын төлөөлөгчдийн 2017 оны 03 дугаар сарын 27-ны өдрийн хуралдаанаар дараах асуудлуудыг хэлэлцэж8 5 тогтоолыг баталсан.

1.Сумын 2016 оны төсвийн гүйцэтгэлийг батлах

2.Сумын ИТХ-ын 2017-2020 онд хэрэгжүүлэх бодлогын үндсэн чиглэл батлах

3.Сумын Засаг даргын 2017-2020 онд хэрэгжүүлэх үйл ажиллагааны хөтөлбөрийг батлах

4. Суманд Гандан байгуулах саналын тухай

5. Сумын шагналын журамд өөрчлөлт оруулах тухай

Хуралдааны үеэр хурлын төлөөлөгчид, ИНХ-ын болон баг, байгууллагын дарга эрхлэгч нарт “ИТХ-ын 2017-2020 онд хэрэгжүүлэх бодлогын үндсэн чиглэл”, “Иргэдийн оролцооны талаар ИТХ-аас баталсан журмуудыг эмхэтгэл болгон хэвлүүлж, бусад 2 ширхэг товхимолын хамт өгсөн.

Иргэдийн Төлөөлөгчдийн Хурлын төлөөлөгчдийн ээлжит бус 4 дүгээр хуралдааныг 2017 оны 05 дугаар сарын 17-ны өдөр хуралдуулж дараах асуудлуудыг хэлэлцэн шийдвэрлэж, 3 тогтоолыг баталсан. Үүнд:

1.Сумын 2017 оны төсвийн тодотголыг батлах

2.Төрийн болон орон нутгийн өмчийн хөрөнгөөр бараа, ажил үйлчилгээ худалдан авах төлөвлөгөөнд өөрчлөлт оруулж батлах тухай

Иргэдийн Төлөөлөгчдийн Хурлын төлөөлөгчдийн ээлжит бус 5 дугаар хуралдааныг 2017 оны 07 дугаар сарын 03-ны өдөр хуралдуулж дараах асуудлыг хэлэлцэн 1 тогтоолыг баталж, хэрэгжилтэд нь хяналт тавин ажиллаж байна.

1.Сумын 2017 оны Газар зохион байгуулалтын төлөвлөгөөнд тодотгол оруулж батлах;

Сумын ИТХ-ын ээлжит 6 дугаар хуралдааныг 2017 оны 12 дугаар сарын 15-ны өдөр хуралдуулж, 9 асуудлыг хэлэлцэн 10 тогтоолыг баталж, хэрэгжилтэд нь хяналт тавин ажиллаж байна. Үүнд:

1. Сумын эдийн засаг, нийгмйиг 2017 онд хөгжүүлэх үндсэн чиглэлийн биелэлтийн явцын тухай;

2. Сумын эдийн засаг нийгмийг 2018 онд хөгжүүлэх үндсэн чиглэл батлах;

3. Сумын 2017 оны төсөвт тодотгол оруулж батлах тухай;

4. Сумын 2018 оны төсөв батлах тухай;

5.Урсгал төсөв, өөрийн хөрөнгө, улс, орон нутгийн төсвийн хөрөнгө оруулалтаар худалдан авах бараа, ажил үйлчилгээний 2018 оны төлөвлөгөөг батлах;

6.Сумын Газар зохион байгуулалтын 2017 оны тайлан хэлэлцэж, 2018 оны төлөвлөгөөг батлах

7. Зарим төлбөр хураамжийн хувь хэмжээг тогтоох тухай

8.Сумын Засаг даргын Үйл ажиллагааны хөтөлбөрийн 2017 оны хэрэгжилтийн тайлан хэлэлцэх

9.Сум хөгжүүлэх сангийн 2017 оны үйл ажиллагааны болон хөрөнгийн зарцуулалт, зээлийн ашиглалт, эргэн төлөлтөд хяналт явуулсан үр дүнгийн тайлан

Хуралдаанаас санал шүүмжлэлийг хэрэгжүүлэх арга хэмжээний төлөвлөгөөг боловсруулан, биелэлтэд хяналт тавин ажиллаж байна.

Тухайн ИТХ-ын төлөөлөгчдийн хуралдааны материалуудыг тухай бүр нь баримтжуулсан. ИТХ-ын төлөөлөгчдийн 4 удаагийн хуралдааны төлөөлөгчдийн ирцийн дундаж хувь 73.8%-тай байв. Сумын ИТХ нь ЗЗНДНТУТХ-нд Хурлын ээлжит хуралдааныг жилд 2-оос доошгүй удаа хуралдуулна гэж заалтын хэрэгжилтийг хангуулж ажилласан.

ИТХ-ын хуралдаанаар тухайн он хэлэлцүүлэхээр ажлын төлөвлөгөөнд тусгагдсан асуудлуудаас ЗДТГ-ын даргын хэлэлцүүлэх “Сумын хөгжлийн хөтөлбөрийн 2016 оны хэрэгжилтийн тайлан” хэлэлцүүлээгүй бөгөөд “ИТХ түүний Тэргүүлэгчдээс 2017 онд хийсэн ажлын тухай” тайлан, мэдээллийг 2018 оны 1 сард ИТХТ-ийн хурлаар хэлэлцүүлэхнь зүйтэй гэж хугацааг нь хойшлуулсан. Төлөвлөсөн асуудлыг 83.3%-ийн биелэлттэй хэлэлцэн шийдвэрлэсэн. ИТХ-ын хуралдааны тогтоолын биелэлт 80%-тай байна. ИТХ-ын хуралдаанаас баталсан тогтоол шийдвэрүүдийг тухай бүр нь ИТХ-ын цахим сайтад байршуулж, ил тод нээлттэй мэдээлсэн.

**Гурав. ИТХ-ын Тэргүүлэгчдийн хуралдааны талаар: /байнгын үйл ажиллагааны талаар/**

Тэргүүлэгчдийн хуралдааныг 18 удаа зохион байгуулж 86 асуудлыг хэлэлцэн шийдвэрлэж. 91 тогтоол гаргаж, хэрэгжилтийг зохион байгуулахыг үүрэг болгож, биелэлтэд нь хяналт тавин ажилласан. ИТХТ-ийн хурлаар хэлэлцэн баталсан тогтоолуудыг салбар тус бүрээр нь болон үйл ажиллагааны чиглэлээр нь авч үзвэл: нийгмийн бодлого, хөгжлийн чиглэлийн 2, эдийн засаг, төсөв санхүү, татвар, өмч хөрөнгөтэй холбоотой 7, ИТХ-ын үйл ажиллагаатай холбоотой 9, хуулийн хэрэгжилт, төрийн ажил үйлчилгээтэй холбоотой 12, эрүүл мэндийн чиглэлийн 3 ГХУСА-ын талаар 2, Байгаль орчин, газрын талаар 11, боловсрол, соёлын талаар 8, цаг үеийн ажлын талаар 12, шагналын талаар 18, ХАА, хүнсний аюулгүй байдлын талаар 7 асуудлыг хэлэлцэн шийдвэрлэсэн байна. ИТХТ-ийн ирцийн дундаж хувь 78,5%-тай байна. Тэргүүлэгч тус бүрт хуралд оролцсон оролцооны урамшууллыг улирал бүр 20.0 мянган төгрөгөөр тооцон нийт 480.0 мянган төгрөгний урамшил олгосон. ИТХТ-ийн хурал тогтмолжсон бөгөөд хурлаас гаргасан тогтоол, шийдвэрийг тухай бүр нь холбогдох байгууллага, албан тушаалтан нарт нь хүргүүлж, биелэлтэд хяналт тавьж биелэлтийн хангуулж ажилласан. ИТХТ-ийн хуралдааныг үйл ажиллагааг болон хэлэлцэх асуудлыг чанаржуулах, хуралдааны бэлтгэл ажлыг сайжруулах зорилгоор ИТХТ-ийн хуралдааны дэгийг чанд мөрдүүлэн ажиллаж байна. ИТХТ-ийн хурлаар 46 асуудлыг хэлэлцэхээр төлөвлөсний 40 асуудлыг хугацаанд бүрэн хэлэлцэж, БОТХБТ-аас хэлэлцүүлэх “Суманд 2017-2020 онд байгаль орчныг хамгаалах хөтөлбөр батлах”, ЕБС-ийн захирлын хэлэлцүүлэх “Бага дунд боловсролыг 2017-2020 онд хөгжүүлэх стратеги төлөвлөгөө батлах”, МЭҮТ-ийн хэлэлцүүлэх “Эрчим омгийн ямааг үүлдэр болгох ажлын үр дүнгийн тухай мэдээлэл”, “Монгол мал хөтөлбөрийн 2-р үе шатны хүрээнд хэрэгжүүлэх арга хэмжээний төлөвлөгөөний явцын биелэлт үр дүнгийн тухай мэдээлэл” , ИТХ-ын хороодын дарга нарын хэлэлцүүлэх “2017 онд зохион байгуулсан үр дүнгийн тухай мэдээлэл”, ЗДТГ-ын даргын хэлэлцүүлэх “ИТХ түүний Тэргүүлэгчдийн 2017 онд баталсан ИТХ-ын Тэргүүлэгчдээс баталсан тогтоол, шийдвэрүүд, хурлаас өгсөн үүрэг чиглэлийн биелэлтийн тухай” асуудлуудыг холбогдох албан тушаалтнууд хугацаанд хэлэлцүүлээгүй болно. Дээрх албан тушаалтнуудад хариуцлага тооцуулах талаар удирдлагад нь хандсан. Сумын ИТХ-ын цахим хуудсанд тухай бүр нь байршуулж мэдээлсэн. Хэрэгжилт 87%-тай байна. Тогтоолын биелэлт 97%-тай хэрэгжиж байна.

**Дөрөв. Хяналт шалгалтын ажлын талаар:**

Сумын ИТХ түүний тэргүүлэгчдийн ажлын төлөвлөгөөнд хяналт шалгалт үнэлгээний талаар 7 ажлыг тусгаж ажлын график гаргасан. ИТХ түүний Тэргүүлэгчдээс баталсан тогтоол шийдвэрийн хэрэгжилтэд болон дээд шатны байгууллагаас баталсан хууль тогтоомж шийдвэр, өгсөн үүрэг, чиглэлийн биелэлтэд тухай бүр нь хяналт тавин ажилласан. ИТХ-аас баталсан удирдамжийн дагуу төсвийн байгууллагуудын төрийн ажил үйлчилгээний чанар хүртээмж, өвөлжилтийн бэлтгэл ажилтай танилцах хяналт, шалгалтыг хийж, холбогдох албан тушаалтан нарт үүрэг чиглэл хүргүүлсэн. Мөн ИТХ-аас орон нутагт хийгдэж байгаа хөрөнгө оруулалтын үйл ажиллагаа, төрийн болон орон нутгийн өмчийн хөрөнгөөр бараа ажил үйлчилгээ худалдан авах хуулийн хэрэгжилтэнд хяналт явуулсан. Холбогдох хууль тогтоомжийн хэрэгжилтийн тухай төрийн албан хаагчдын мэдээллийг ИТХ-ын Тэргүүлэгчдийн хурлаар хэлэлцэж үнэлэлт дүгнэлт өгч ажиллав. ИТХТ-ийн байгуулагдсан ажлын хэсэг “Орон нутгийн хөгжлийн сангийн хөрөнгө оруулалтаар хийгдэхээр батлагдсан ажлуудын төсвийн зарцуулалтанд болон хэрэгжиж байгаа хөрөнгө оруулалтын ажил, арга хэмжээнд явцын ба гүйцэтгэлийн хяналт, шалгалт явуулж, холбогдох хууль, журмын дагуу хэрхэн зохион байгуулсан үйл ажиллагаанд хяналт, үнэлгээ хийх ажлын хэсгийг хяналт үнэлгээ хийлгэх ажлыг зохион байгуулав Сум хөгжүүлэх сангийн болон Шилэн дансны тухай хуулийн хэргжилтэд хяналт тавих ажлын хэсэг баталсан удирдамжийн дагуу хяналт шалгалтын ажлыг хэрэгжүүлсэн. Хяналт шалгалтын ажлыг 4 удаа удирдамжийн дагуу зохион байгуулсан. 2017 онд төлөвлөгдсөн ажлын хэрэгжилт 80%-тай хэрэгжсэн.

**Тав. Бусад ажлын талаар:**

Сумын ИТХ-ын сонгогдсоноос хойш хйисэн ажлын тайланг 100 хоногоор тооцон 2 удаа тайлагнасан.

Улс олон нийтийн байгууллагад олон жил үр бүтээлтэй ажилласан хүмүүсийг төрийн болон аймаг, салбарын шагналд тодорхойлсноос төрийн одон медалиар 15 хүн шагнагдаж, Монгол Улсын аварга малчин шагналаар 1 малчин шагнагдсан. Орон нутгийн хөгжилд үнэтэй хувь нэмэр оруулсан 20 гаруй иргэдийг сумын ИТХ-ын дээд шагнал “Нутгийн бахархал” шагналаар болон ”ИТХ-ын хүндэт өргөмжлөл” шагналаар шагнасан.

Сумын ГХУСАЗАЗ-ийн ажлын төлөвлөгөөг оны эхэнд хэлэлцэн баталж хэрэгжилтийг зохион байгуулан. /Тайланг аймгийн ГХУСАЗСЗ-д хүргүүлсэн./

Сумын ИТХ-аас Авилгын эсрэг хуулийг хэрэгжүүлэх арга хэмжээний төлөвлөгөөг оны эхэнд боловсруулан батлуулж хэрэгжилтийг хангуулан ажилласан.

Орон нутагт үйл ажиллагааа явуулж байгаа шашин, нам, улс төрийн болон ТББ, ААН-үүдтэй холбогдох хуулинд заасны дагуу харилцан холбоотой ажиллаж, тэдний тавьсан санал хүсэлтийг хүлээн авах, гаргасан оновчтой үүсгэл санаачилгыг дэмжих бодлого чиглэлтэй ажилласан. Улс төрийн намууд ТББ, ААН-үүдээс зохион байгуулсан ажил, тэмдэглэлт өдөр баяр ёслол, уулзалт цуглаанд нь оролцож, төрөөс гаргасан бодлого, шийдвэр, орон нутгийн болон цаг үеийн ажлын талаар мэдээлэл сурталчилгаа хийх, санал бодлоо илэрхийлэх зэргээр хамтран ажиллалаа.

Монгол Улсын Ерөнхийлөгчийн сонгууль зохион байгуулахтай холбоотой хууль тогтоомжийн хэрэгжилт болон дээд шатны байгууллагаас ирүүлсэн үүрэг чиглэл, шийдвэрийн биелэлтийг тухай бүр нь хэрэгжүүлж сонгуулийн ажлыг хуулийн дагуу зохион байгуулж явуулсан.

ИТХ-ын төсвийг оны эхэнд Тэргүүлэгчдийн хурлаар хэлэлцүүлэн хуваарийн дагуу зарцуулж, төсөвтөө багтаан үйл ажиллагаагаа санхүүжүүлэн өр авлага гаргахгүй ажилласан.

Сумын ИТХ-ын админ УИХ-ын Тамгын газар , НҮБ-ын хөгжлийн хөтөлбөр, ШХА-ын санхүүжилтээр хэрэгжиж буй “Монгол Улс дах төлөөллийн байгууллагыг бэхжүлүлэх нь” төслийн нэгжээс зохион байгуулсан бүх шатны ИТХ-ын “Khural .mnKhutal .mn” цахим хуудасны дэд цахим хуудсыг хөгжүүлэх уралдаанд 1-р байранд шалгарсан.

**Зургаа. Иргэдийн оролцоог хангах талаар зохион байгуулсан ажлуудаас:**

ИТХ-ын дарга, Засаг даргын хамт сумын Эрүүл мэндийн төвийн хамт олонтой уулзалт зохион байгуулж, холбогдох хууль тогтоомж, ИТХ-ын байгууллагын бодлого, үйл ажиллагааны талаар мэдээлэл хийж санал солилцсон.

ИТХ-ын дарга сумын Залуучдын холбоо, Оюутны холбооноос 100 залуучуудын дунд зохион байгуулсан “Хөгжих аяны зам” чуулга, уулзалтанд оролцож мэндчилгээ дэвшүүлж, боловсролын салбарын хөгжлийн чиглэлийн салбар хуралдааныг удирдаж, орон нутгийн хөгжлийн бодлогын талаар санал солилцсон.

Холбогдох хууль тогтоомж, иргэдийн эрх ашгийг хамгаалах асуудлаар ИТХ-ын төлөөлөгчид, төрийн албан хаагчид, иргэдийн төлөөлөл 20 гаруй хүмүүстэй уулзаж, тухайн асуудлаар нь санал солилцож, хууль эрх зүйн болон арга зүйн зөвлөгөө өгч ажилласан.

ИТХ-ын дарга 2017 оны 02 дугаар сарын 02-ны өдөр их жанжин Д.Сүхбаатарын мэндэлсний 124 жилийн ойн ажлын хүрээнд ЕБС-ийн сурагчдын дунд эссэ бичлэгийн уралдааныг зохион байгуулж, иргэдийн урлагийн болон хөгжөөнт тэмцээнүүдийг зохион байгуулж, амжилттай оролцсон хүмүүсийг шагнаж урамшуулсан.

Тус суманд 2 дугаар сарын 13-ны өдөр УИХ-гишүүн, НББХ-ны дарга Л.Энх-Амгалан, аймгийн ИТХ-ын дарга Л.Төмөрбаатар, аймгийн Засаг даргын орлогч дарга Пүрэвдорж, ХХААГ-ын дарга Баттулга нарын иргэдтэй уулзах уулзалтын арга хэмжээг зохион байгуулж, уг арга хэмжээнд 300 гаруй иргэд оролцуулав.

Олон улсын эмэгтэйчүүдийн эрхийг хамгаалах өдрийг тохиолдуулан сумын Эмэгтэйчүүдийн зөвлөлөөс зохион байгуулсан “Эхийн хайр-үрдээ” сэдэвт зөвлөгөөнд ИТХ-ын дарга оролцон мэндчилгээ дэвшүүлж, 1-р багийн өндөр настан П.Цэцгээд төрийн дээд шагнал “Алтан гадас одон”-гоор шагнагдасаныг гардуулж, сумын Эмэгтэйчүүдийн зөвлөлөөс “Хүмүүнлэг ээж”-ээр өргөмжлөгдсөн 3-р багийн өндөр настан Д.Лхамсүрэнд ИТХ-аас хүндэтгэл үзүүлсэн. Эмэгтэйчүүдийн зөвлөгөөний үеэр 2-р багаас сонгогдсон төлөөлөгчид тойргийнхоо 4 өндөр настан эхчүүдэд хүндэтгэл үзүүлж, өргөмжлөл, дурсгалын зүйлийг гардуулсан.

Суманд Соёлын төвийн байгууллага үүсч хөгжсөний 70 жилийн ойн хүрээнд зохион байгуулагдсан сумын нэгдсэн золголтын арга хэмжээд ИТХ-ын дарга оролцсон.

Сумын ИТХ-аас жил бүр уламжлал болгон хэрэгжүүлдэг арга хэмжээ болох шашин номын ажлын хүрээнд билгийн тооллын шинийн 12-ны өдөр аймгийн Гандандаржаалин хийдийн лам хуврагуудыг урьж сүсэгтэн олонд ном хуруулж холбогдох зардлыг санхүүжүүлэв.

Тус суманд 04 дүгээр сарын 28-ны өдөр Хүний эрх хөгжил төв төрийн бус байгууллагаас зохион байгуулсан “Хангай, Хөвсгөлийн экологийн бус нутгийн хамгаалалтанд авах шаардлагатай чухал ач холбогдолтой газруудыг тусгай хамгаалалтанд авах” сэдэвт уулзалт хэлэлцүүлэгт ИТХ-ын дарга, Тэргүүлэгч, төлөөлөгчид, ИНХ-ын дарга нарыг оролцуулсан.

УИХ-ын Тамгын газар, НҮБ-ын хөгжлийн хөтөлбөр, Швейцарийн хөгжлийн агентглагаас “Монгол улсын төлөөллийн байгууллагын бэхжүүлэх” тэтгэлэгт хөтөлбөрт сумын ИТХ-аас “Шийдвэр гаргах түвшинд малчдын оролцоог дээшлүүлэх нь” /Бэлчээр төлөвлөлт ашиглалтыг иргэдийн оролцоотойгоор зохион байгуулалтыг нь сайжуурлах нь/ сэдвээр төсөл бичиж хүргүүлсэн.

“Сумын мэдээллийн сүлжээ” агентлагаас зарласан “Сумын хөгжлийн гарц” сэдэвт эсээ бичлэгийн уралдаанд “Иргэдийн оролцоотойгоор сумын хөгжлийн гарцыг тодорхойлох нь” сэдвээр сэдэмж бичиж хүргүүлсэн.

Сумын ИТХ-ын Тэргүүлэгчдийн 2017 оны 05 дугаар сарын 26-ны өдрийн 51 дүгээр тогтоолоор Хүүхдэд ээлтэй орон нутаг хөтөлбөрийн хүрээнд “ Хүүхдийн засаглалыг биы болгох ажлын санал санаачилгыг дэмжин Нутгйн удирдлагын шийдвэр гаргах түвшинд хүүхдийн санал бодлыг тусгах, ийгмийн оролцоог нь дээшлүүлэх зорилгоор усмын ИТХ-ын дэргэд байгуулсан “Хүүхдийн индэр” оролцооны бүлгийн нэлэийн хуралдааныг 05 дугаар сарын 31-ны өдөр Нутгийн удирдлагын ордны “Шууд ардчилал –Иргэний оролцооны танхимд умын ИТХ-аас дэмжин зохион байгуулж, нээлтэд ИТХ-ын дарга, Засаг дарга, ИТХТ-ийн нарийн бичгийн дарга, ЗД-ын орлогч дарга нар оролцов. Хуралдааны үеэр эх үрсийн баярыг тохиолдуулан оролцооны бүлгийн 21 сурагчдад гарын ИТХ-аас гарын бэлэг гардуулсан.

Сумын ЭМТ-ийн байгууллагаас Ард түмний гавъяат эмч Х.Цэнд-Аюушийн нэрэмжит болгох саналыг ИТХ-аас дэмжин шийдврлүүлэв.

Орон нутгийн өндөр ашиг шимт Эрчмийн хар ямааг үүлдэр болгох ажлыг бодлогоор дэмжин холбогдох байгууллага, мэргэжлийн хүмүүстэй хамтран ажилласнаар ХХААХҮЯ-ны сайдын зөвлөлийн 2017 оны 12 дугаар сарын 12-ны өдрийн хурлаар үүлдэр болгох ажил баталгаажив.

Тус суманд тулгамдсан асуудлын талаар холбогдох дээд дээд шатны байгууллага, тус тойргоос сонгогдсон УИХ-ын гишүүдн санал уламжласнаар төрийн байгууллагууд нэгдсэн халаалтанд холбогдож, шинээр соёлын төвийн барилга ашиглалтанд ороход бэлэн болж, Хүүхдийн цэцэрлэгийн барилгын өргөтгөл, эрчим хүчний дэд станцын ажил хийгдэж 2.0 тэрбум гаруй төгрөгийн хөрөнгө оруулалт бүтэн байгуулалтын ажил хийгдэв.

Сумын ИТХ-ын зохион байгуулсан ажил, үйл ажиллагаа, хурлын шийдвэрийг баримтжуулсан зургийн хамт тухай бүр нь ”Tumurbulag.Khovsgol. khural.mn” цахим сайтад байршуулж мэдээлсэн.

Тайлан бичсэн ИТХТ-ийн нарийн бичгийн

дарга Ц.Бямбадорж

Танилцсан: ИТХ-ын дарга Г.Бямбасүрэн